Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 843/11/5511	Žilina, 30.1.2012
EEČ : 2-43-40-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 530,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Združenie na záchranu Lietavského hradu, Lietava 222, 013 18 Lietava 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX XXXXX
realizované policajtom Obv.odd. PZ XXXXX - okolie pod spisovou značkou ORP-1308/1-OVK-ZA-2011.

Skutková veta: 
	dňa 25.05.2011 okolo 08.00 hod. v XXXXX, okr. XXXXX, pred rodinným domom číslo XXXXX umožnila psovi rasy jazvečík, voľný pohyb a ten následne pohrýzol do pravého predkolenia XXXXX, nar. 1932, čím jej spôsobil ťažkú ujmu na zdraví a to hryznú ranu na pravom predkolení, ktoré zranenie si vyžiadalo práceneschopnosť od 25.05.2011 do 14.06.2011, teda obvinená svojím konaním porušila ustanovenie § 4 ods. 2 Zák. č. 282/2002 Z. z., ktorým sa upravujú niektoré podmienky držania psov a § 3, § 4 ods. 3 VZN mesta XXXXX č. 3/2004 o podmienkach vodenia psov na území mesta XXXXX
	
s c h v a ľ u j e m   z m i e r   uzavretý dňa 23.12.2011 medzi obvinenou XXXXX a poškodenou XXXXX, , XXXXX v Žiline, trvale bytom XXXXX, XXXXX

a súčasne podľa § 215 ods. 1 písm. g/ Tr. poriadku  z a s t a v u j e m  t r e s t n é   s t í h a n i e   obvinenej XXXXX pre skutok, ktorého sa zmier týka.

Odôvodnenie: 
	Povereným príslušníkom OO PZ XXXXX pod číslom ORP-1308/1-OVK-ZA-2011 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 158 Tr. zák., ktorého sa mala dopustiť na tom skutkovom základe, že dňa 25.05.2011 okolo 08.00 hod. v XXXXX, okr. XXXXX, pred rodinným domom číslo 162 umožnila psovi rasy jazvečík, voľný pohyb a ten následne pohrýzol do pravého predkolenia XXXXX, nar. 1932, čím jej spôsobil ťažkú ujmu na zdraví a to hryznú ranu na pravom predkolení, ktoré zranenie si vyžiadalo práceneschopnosť od 25.05.2011 do 14.06.2011, teda obvinená svojím konaním porušila ustanovenie § 4 ods. 2 Zák. č. 282/2002 Z. z., ktorým sa upravujú niektoré podmienky držania psov a § 3, § 4 ods. 3 VZN mesta XXXXX č. 3/2004 o podmienkach vodenia psov na území mesta XXXXX.	

	V priebehu vyšetrovania došlo ku komplikovanému liečeniu zranenia a hojeniu rany, ktoré si vyžiadalo predĺženie ošetrovania na dobu 3 až 4 mesiace, a to z dôvodu odumretia tkanív a komplikovaného hojenia zranenia. Vzhľadom k tejto skutočnosti došlo aj k zmene trestnoprávnej kvalifikácie konania obvinenej a to na prečin ublíženia na zdraví podľa § 157 ods. 1, ods. 2 písm. a/ Tr. zák. a vec prebral do vyšetrovania vyšetrovateľ OR PZ OKP XXXXX, ktorý vec realizoval pod číslom ORP-1308/1-OVK-ZA-2011. 

	Po skončení vyšetrovania bol mi predložený vyšetrovateľom spisový materiál s návrhom na podanie obžaloby. Po jeho preskúmaní zisťujem, že v prípade obv. XXXXX boli splnené všetky podmienky na konanie o zmieri. 

Dňa 24.11.2011 tunajšia prokuratúra v zmysle § 3 ods. 2 zák. č. 550/2003 Z.z. o probačných a mediačných úradníkoch a o zmene a doplnení niektorých zákonov dala pokyn probačnému a mediačnému úradníkovi Okresného súdu v Žiline na vykonanie mediácie za účelom mimosúdneho vyriešenia danej trestnej veci. 
	Obvinená XXXXX, ako i poškodená XXXXX v konaní pred probačným a mediačným úradníkom dali súhlas k vykonaniu mediácie, a to dňa 23.12.2011. 
	Dňa 19.01.2012 bola na Okresnú prokuratúru v Žiline doručená záverečná správa z mediácie s konštatovaním, že mediácia bola úspešná - medzi obvinenou XXXXX a poškodenou XXXXX , bol dňa 23.12.2011 uzavretý zmier na Okresnom súde v Žiline v spolupráci s probačným a mediačným úradníkom Okresného súdu v Žiline XXXXX. 
Jeho písomná podoba bola predložená na Okresnú prokuratúru v Žiline dňa 19.01.2012.

	Z ďalšieho písomného dokladu je zrejmé, že obvinená XXXXX previedla dňa 10.01.2012 na účet Krajskej prokuratúry v Žiline č. 7000231396/8180, vedený v Štátnej pokladnici, sumu vo výške 50,- eur (peňažnú sumu na všeobecne prospešné účely).

Zároveň je potrebné konštatovať, že obvinená XXXXX sa k spáchaniu skutku, ktorý jej bol kladený za vinu, priznala. Vyhlásila, že spáchala skutok, za ktorý je trestne stíhaná. 
V rámci konania na Okresnom súde v Žiline uviedla, že XXXXX sa za svoje konanie ospravedlňuje, pričom spôsobenú škodu (bolestné) jej uhradila.
S prípadným rozhodnutím o schválení zmieru a zastavení trestného stíhania súhlasila. So zmierom súhlasila i poškodená XXXXX.

Pokiaľ ide o spôsobenú škodu (bolestné) vo výške 530,00 eur, uvedená suma bola poškodenej uhradená, ako vyplýva z predloženej poštovej poukážky predloženej v rámci mediačného konania probačnému a mediačnému úradníkovi, ktorej fotokópia je založená v spisovom materiáli.

Uvádzam, že dôkazy zabezpečené v trestnej veci obvinenej XXXXX, spáchanie trestného činu ublíženia na zdraví podľa § 157 ods. 1, ods. 2 písm. a/  Tr. zákona zo strany obvinenej potvrdzovali. 

Výška peňažnej sumy určenej na všeobecne prospešné účely bola stanovená na sumu 50,- eur. 
Z uvedenej sumy bola suma 50 %, t.j. 25,- eur určená štátu na peňažnú pomoc poškodeným trestnými činmi a 50 %, t.j. 25,- eur patrí Združenie na záchranu Lietavského hradu, Lietava 222, 013 18 Lietava IČO: 36148750, pričom uvedená suma 25,- eur bude z účtu Krajskej prokuratúry v Žiline poukázaná na účet tejto organizácie vedený v Tatra banke, a. s., pobočka XXXXX, číslo 262353211/1100.

	Z ďalších listinných dokladov vyplýva, že obvinená XXXXX nemá v registri trestov žiadny záznam. Lustráciou na tunajšej prokuratúre bolo zistené, že obvinená nie je ku dnešnému dňu trestne stíhaná pre iný trestný čin.
	V registri priestupkov Obvodného úradu XXXXX nemá žiadny záznam.

Prečinu ublíženia na zdraví podľa § 157 ods. 1, ods. 2 písm. a/ Tr. zákona sa dopustí ten, kto inímu z nedbanlivosti spôsobí ťažkú ujmu na zdraví závažnejším spôsobom konania (porušením dôležitej povinnosti).

Za spáchanie prečinu ublíženia na zdraví podľa § 157 ods. 1, ods. 2 písm. a/ Tr. zákona je možné uložiť trest odňatia slobody na jeden až päť rokov. 

Vzhľadom na vyššie uvedené skutočnosti konštatujem, že v danej trestnej veci boli splnené všetky zákonné podmienky uvedené v ustanovení v § 220 Tr. poriadku, aby bolo možné rozhodnúť o schválení zmieru a zastavení trestného stíhania obvinenej XXXXX. 

Vo veci ide o konanie o prečine s hornou hranicou neprevyšujúcou päť rokov. 
Skutok vykazuje znaky prečinu ublíženia na zdraví podľa § 157 ods. 1, ods. 2 písm. a/ Tr. zákona.
Obvinená vyhlásila, že spáchala skutok, za ktorý je stíhaná, pričom nie sú odôvodnené pochybnosti o tom, že jej vyhlásenie bolo vykonané slobodne, vážne a určito. 
Spôsobená škoda (bolestné) bola v plnom rozsahu uhradená. 
Obvinená na účet prokuratúry zložil peňažnú sumu vo výške 50,- eur, určenú konkrétnemu adresátovi na všeobecne prospešné účely, pričom táto suma nie je zrejme neprimeraná závažnosti spáchaného trestného činu. 

Vzhľadom  na  povahu  a  závažnosť  tohto  trestného  činu,  na mieru, akou bol dotknutý verejný záujem, na osobu obvineného, ako i na jeho osobné a majetkové pomery, považujem rozhodnutie o schválení zmieru a zastavení trestného stíhania za dostačujúce. 

	Vzhľadom na vyššie uvedené skutočnosti som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka